
Parlamentul României

Camera Deputaţilor

	Comisia pentru apărare, ordine

publică şi siguranţă naţională

Nr.32/200

	                                              Bucureşti, 03.04.2009
                          PL. x. 188/2009


	
	


RAPORT 
asupra proiectului de Lege privind aprobarea Ordonanţei de urgenţă a Guvernului nr. 20/2009 pentru modificarea art.13 alin.(2) şi (3) din Ordonanţa de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor şi pentru reorganizarea unor unităţi din subordinea Ministerului Administraţiei şi Internelor
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.20/2009 pentru modificarea art.13 alin (2) şi (3) din Ordonanţa de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor şi pentru reorganizarea unor unităţi din subordinea Ministerului Administraţiei şi Internelor, trimis cu adresa nr. PL.x. 188 din 16 martie 2009 şi înregistrat cu nr.32/200 din 17.03.2009.





Consiliul Legislativ, cu nr. 176/12.03.2009, a avizat favorabil proiectul de ordonanţă de urgenţă.

Comisia juridică, de disciplină şi imunităţi, cu nr. PL-x 188 din 24.03.2009 a avizat favorabil proiectul de lege. 

Comisia  pentru administraţie publică, amenajarea teritoriului şi echilibru ecologic, cu nr. 26/323 din 25.03.2009 a avizat favorabil proiectul de lege.
Comisia pentru buget, finanţe şi bănci, cu nr. 22/209 din 25.03.2009  a avizat favorabil proiectul de lege.


Proiectul de lege are ca obiect de reglementare modificarea art.13 alin (2) şi (3) din Ordonanţa de urgenţă a Guvernului nr. 30/2007  în sensul reorganizării aparatului central al ministerului şi reconsiderării structurilor de ordine şi siguranţă publică din subordinea acestuia.

2. Proiectul de lege face parte din categoria legilor organice,  potrivit prevederilor art. 73 din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnii Radu Stancu, secretar de stat pentru relaţia cu Parlamentul, domnul Teodorescu Octav, secretar general adjunct  şi domnul Ovidiu Simina, consilier în cadrul Ministerului Administraţiei şi Internelor.

La şedinţa Comisiei pentru apărare au fost prezenţi 23 deputaţi din totalul de 24 membri ai acesteia.

4. Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Cameră Deputaţilor este primă Cameră sesizată.



În urma dezbaterii, în şedinţa din 1 aprilie 2009, cu majoritate de voturi, fiind exprimate două voturi împotrivă şi două abţineri,, Comisia propune Plenului Camerei Deputaţilor adoptarea cu modificări a acestui proiect de lege.
Amendamente  admise
	Nrcrt
	Text act normativ de bază

Ordonanţa de urgenţă a Guvernului nr. 20/2009
	Text propus de comisie
(autorul amendamentelor)
	Motivarea amendamentelor

propuse

	1. 
	Titlul legii

Lege privind aprobarea Ordonanţei de urgenţă a Guvernului nr.20/2009 pentru modificarea art.13 alin.(2) şi (3) din Ordonanţa de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor şi pentru reorganizarea unor unităţi din subordinea Ministerului Administraţiei şi Internelor
	Nemodificat
	

	2. 
	Articol unic. - Se aprobă Ordonanţa de urgenţă a Guvernului nr. 20/2009 pentru modificarea art.13 alin.(2) şi (3) din Ordonanţa de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor şi pentru reorganizarea unor unităţi din subordinea Ministerului Administraţiei şi Internelor. 
	Art. I. - Se aprobă Ordonanţa de urgenţă a Guvernului nr. 20 din 11 martie 2009 pentru modificarea art.13 alin.(2) şi (3) din Ordonanţa de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor şi pentru reorganizarea unor unităţi din subordinea Ministerului Administraţiei şi Internelor, publicată în Monitorul Oficial al României, Partea I, nr. 156 din 12 martie 2009, cu următoarele modificări:
	

	3. 
	Titlul ordonanţei

Ordonanţă de urgenţă Guvernului nr. 20/2009 pentru modificarea art.13 alin.(2) şi (3) din Ordonanţa de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor şi pentru reorganizarea unor unităţi din subordinea Ministerului Administraţiei şi Internelor
	Nemodificat
	

	4. 
	Art. I - La articolul 13 din Ordonanţa de urgenţă a Guvernului nr. 30/2007 privind organizarea şi funcţionarea Ministerului Administraţiei şi Internelor, publicată în Monitorul Oficial al României, Partea I, nr. 309 din 9 mai 2007, aprobată cu modificări prin Legea nr. 15/2008, cu modificările ulterioare, alineatele (2) şi (3) se modifică şi vor avea următorul cuprins:

(2) Structurile de ordine şi siguranţă publică din subordinea Ministerului Administraţiei şi Internelor sunt: Poliţia Română, Jandarmeria Română, Poliţia de Frontieră Română, Oficiul Român pentru Imigrări, Centrul Naţional de Administrare a Bazelor de Date privind Evidenţa Persoanelor, Oficiul Central de Stat pentru Probleme Speciale, Inspectoratul General de Aviaţie al Ministerului Administraţiei şi Internelor. Aceste structuri au în compunere unităţi centrale de specialitate, care, după caz, în funcţie de nivelul de organizare, pot avea în subordine, la nivel teritorial, inspectorate, direcţii generale, direcţii, servicii, mari unităţi, unităţi şi/sau subunităţi operative, de instrucţie, medicale şi de învăţământ, precum şi de asigurare a acţiunilor şi suport logistic.
(3) Managementul integrat în domeniul ordinii şi siguranţei publice se realizează de Departamentul ordine şi siguranţă publică. Departamentul ordine şi siguranţă publică este structură operaţională fără personalitate juridică şi este format din următoarele componente de ordine şi siguranţă publică subordonate ministerului: Poliţia Română, Jandarmeria Română, Poliţia de Frontieră Română, Oficiul Central de Stat pentru Probleme Speciale, Oficiul Român pentru Imigrări, Inspectoratul General de Aviaţie al Ministerului Administraţiei şi Internelor şi Centrul Naţional de Administrare a Bazelor de Date privind Evidenţa Persoanelor. Departamentul ordine şi siguranţă publică este condus de un secretar de stat, care este ajutat de un adjunct.

	Nemodificat

1. La art. I, alineatele (2) şi (3) ale articolului 13 se modifică şi vor avea următorul cuprins: 

(2) Structurile de ordine şi siguranţă publică din subordinea Ministerului Administraţiei şi Internelor sunt: Poliţia Română, Jandarmeria Română, Poliţia de Frontieră Română, Oficiul Român pentru Imigrări, Centrul Naţional de Administrare a Bazelor de Date privind Evidenţa Persoanelor, Agenţia Naţională Antidrog, Oficiul Central de Stat pentru Probleme Speciale, Inspectoratul General de Aviaţie al Ministerului Administraţiei şi Internelor. Aceste structuri au în compunere unităţi centrale de specialitate, care, după caz, în funcţie de nivelul de organizare, pot avea în subordine, la nivel teritorial, inspectorate, direcţii generale, direcţii, servicii, mari unităţi, unităţi şi/sau subunităţi operative, de instrucţie, medicale şi de învăţământ, precum şi de asigurare a acţiunilor şi suport logistic.
(3) Managementul integrat în domeniul ordinii şi siguranţei publice se realizează de Departamentul ordine şi siguranţă publică, structură operaţională fără personalitate juridică, format din componentele de ordine şi siguranţă publică prevăzute la alin. (2) şi condus de un secretar de stat, care este ajutat de un adjunct.

(Autor: dep. Niculae Mircovici)
	Necesitatea menţinerii Agenţiei Naţionale Antidrog în fornula actuală este determinată de faptul că aceasta îndeplineşte atribuţii specifice care nu revin în competenţa niciunei alte structuri a Ministerului Administraţiei şi Internelor. Totodată, Ministerul Sănătăţii nu poate susţine din punct de vedere financiar centrele antidrog care i-ar reveni prin desfiinţarea ANA.  

Reformulare necesară. 

	5. 
	Art. II - (1) Începând cu data intrării în vigoare a prezentei ordonanţe de urgenţă, Agenţia Naţională Antidrog şi Agenţia Naţională Împotriva Traficului de Persoane se reorganizează în cadrul Inspectoratului General al Poliţiei Române.

(2) Începând cu data intrării în vigoare a prezentei ordonanţe de urgenţă, Centrul de Cooperare Poliţienească Internaţională trece din subordinea Ministerului Administraţiei şi Internelor în cadrul Inspectoratului General al Poliţiei Române. 
(3) Atribuţiile funcţionale ale Agenţiei Naţionale Antidrog, ale Agenţiei Naţionale Împotriva Traficului de Persoane, respectiv ale Centrului de Cooperare Poliţienească Internaţională se preiau, cu data intrării în vigoare a prezentei ordonanţe de urgenţă, de către Inspectoratul General al Poliţiei Române. 
(4) Structura organizatorică a unităţilor prevăzute la alin. (1) şi (2) se stabileşte prin ordin al ministrului administraţiei şi internelor, la propunerea Inspectorului General al Poliţiei Române.
	2. Articolul II se abrogă.
(Autor: Comisia)
	Articolul a fost reformulat în cuprinsul art. II din legea de aprobarea a ordonanţei de urgenţă.

	6. 
	Art. III - (1) Începând cu data intrării în vigoare a prezentei ordonanţe de urgenţă, Grupul Special de Protecţie şi Intervenţie "Acvila" se reorganizează în cadrul Inspectoratului General al Jandarmeriei Române.

(2) Atribuţiile funcţionale ale Grupului Special de Protecţie şi Intervenţie "Acvila" se preiau, cu data intrării în vigoare a prezentei ordonanţe de urgenţă, de către Inspectoratul General al Jandarmeriei Române.

(3) Structura organizatorică a unităţii prevăzute la alin. (1) se stabileşte prin ordin al ministrului administraţiei şi internelor, la propunerea Inspectorului General al Jandarmeriei Române.
	3. Articolul III se abrogă.
	Textul a fost reformulat în cuprinsul art. II din legea de aprobarea a ordonanţei de urgenţă.

	7. 
	Art. IV – (1) Pe data intrării în vigoare a prezentei ordonanţe de urgenţă se abrogă:

b) 1.489/2002Hotărârea Guvernului nr.  privind înfiinţarea Agenţiei Naţionale Antidrog, publicată în Monitorul Oficial al României, Partea I, nr. 956 din 27 decembrie 2002, cu modificările şi completările ulterioare:

1.584/2005b) Hotărârea Guvernului nr.  pentru înfiinţarea, organizarea şi funcţionarea Agenţiei Naţionale Împotriva Traficului de Persoane, publicată în Monitorul Oficial al României, Partea I, nr. 5 din 4 ianuarie 2006, cu modificările şi completările ulterioare.
	La articolul IV alineatul (1), litera a) se abrogă

Nemodificat

	

	8. 
	Art. V – Prezenta ordonanţă de urgenţă intră în vigoare la 3 zile de la data publicării în Monitorul Oficial al României, Partea I.
	Nemodificat
	

	9.
	
	Art. II. - (1) Începând cu data intrării în vigoare a prezentei legi, Agenţia Naţională Împotriva Traficului de Persoane şi Grupul Special de Protecţie şi Intervenţie "Acvila" se reorganizează în cadrul Inspectoratului General al Poliţiei Române.

(2) Începând cu data intrării în vigoare a prezentei legi, Centrul de Cooperare Poliţienească Internaţională trece din subordinea Ministerului Administraţiei şi Internelor în cadrul Inspectoratului General al Poliţiei Române. 

(3) Atribuţiile funcţionale ale Agenţiei Naţionale Împotriva Traficului de Persoane, Grupului Special de Protecţie şi Intervenţie "Acvila", respectiv ale Centrului de Cooperare Poliţienească Internaţională se preiau, cu data intrării în vigoare a prezentei legi, de către Inspectoratul General al Poliţiei Române.

(4) Structura organizatorică a unităţilor prevăzute la alin. (1) şi (2) se stabileşte prin ordin al ministrului administraţiei şi internelor, la propunerea Inspectorului General al Poliţiei Române.
(Autori: dep. Mihăiţă Calimente,Marian-Florian Săniuţă Niculae Mircovici şi Eugen Bădălan)
	Necesitatea menţinerii Grupului special de intervenţie „Acvila” în subordinea poliţiei întrucât în majoritatea ţărilor UE aceste structuri sunt subordonante poliţiei. Remilitarizarea acestei structuri ai contraveni deciziei politice de demilitarizarea a Poliţiei Române. Jandarmeria are dreptul să facă intervenţii antiteroriste doar la obiective din patrimoniul său şi doar pe teritoriul naţional, în timp ce poliţia are şi elementul de extrateritorialitate. Totodată, în cadrul poliţiei există Serviciul de Intervenţii şi Acţiuni Speciale care poate îngloba grupul „Acvila” mai bine. 


Vicepreşedinte
George Scutaru
Consilier, Anca-Daria Cotoc 

Parlamentul României

Camera Deputaţilor

	Comisia pentru apărare, ordine

publică şi siguranţă naţională

PL. x. 188/2009



Către
BIROUL PERMANENT AL 

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.20/2009 pentru modificarea art.13 alin (2) şi (3) din Ordonanţa de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor şi pentru reorganizarea unor unităţi din subordinea Ministerului Administraţiei şi Internelor, trimis cu adresa nr. PL.x. 188 din 16 martie 2009 şi înregistrat cu nr.32/200 din 17.03.2009.
În raport cu obiectul şi conţinutul său, proiectul de lege face parte din categoria legilor organice.

Preşedinte, 

Costică Canacheu

